A4-0033/98

Ψήφισμα επί της έκθεσης της Επιτροπής προς το Συμβούλιο και το Ευρωπαΐκό Κοινοβούλιο σχετικά με την απλούστερη νομοθεσία για την εσωτερική αγορά (SLIM): αποτελέσματα της δεύτερης φάσης του και η συνέχεια που δόθηκε στην εφαρμογή των συστάσεων της πρώτης φάσης (COM(97)0618 - C4-0660/97)

Το Ευρωπαΐκό Κοινοβούλιο,

- έχοντας υπόψη την έκθεση της Επιτροπής (COM(97)0618 - C4-0660/97),

- έχοντας υπόψη το ψήφισμά του της 10ης Απριλίου 1997 ((ΕΕ C 132 της 28.4.1997, σελ. 213.)) σχετικά με την ανακοίνωση της Επιτροπής προς το Συμβούλιο και το Ευρωπαΐκό Κοινοβούλιο της 8ης Μα&?;ου 1996 με θέμα: «απλούστερη νομοθεσία για την εσωτερική αγορά (SLIM): ένα πρότυπο σχέδιο» (COM(96)0204 - C4-0446/96), και την έκθεση της Επιτροπής για το ίδιο θέμα (COM(96)0559),

- έχοντας υπόψη το έγγραφο εργασίας της Επιτροπής σχετικά με την απλούστερη νομοθεσία για την ενιαία αγορά (SLIM): συνέχεια που δόθηκε στην εφαρμογή των συστάσεων της 1ης φάσης και επέκταση στη δεύτερη φάση (SEC(97)0951 - C4-0341/97),

- έχοντας υπόψη τα ψηφίσματά του της 26ης Μα&?;ου 1989 σχετικά με την απλοποίηση, διασαφήνιση και κωδικοποίηση του κοινοτικού δικαίου ((ΕΕ C 158 της 26.6.1989, σελ. 386.)) και 4ης Ιουλίου 1996 «απο-ρύθμιση» ((ΕΕ C 211 της 22.7.1996, σελ. 23.)) σχετικά με την έκθεση της ομάδας ανεξάρτητων εμπειρογνωμόνων απλοποίηση και την κωδικοποίηση της κοινοτικής νομοθεσίας,

- έχοντας υπόψη τις ανακοινώσεις της Επιτροπής σχετικά με τις επιπτώσεις και την αποτελεσματικότητα της ενιαίας αγοράς (30 Οκτωβρίου 1996), την ανασκόπηση της ενιαίας αγοράς του 1996 (16 Δεκεμβρίου 1996) και την εκπόνηση καλύτερης νομοθεσίας 1996 (27 Νοεμβρίου 1996) (CSE(96)0007 - C4-0015/97),

- έχοντας υπόψη τα συμπεράσματα των Συμβουλίων Εσωτερικής Αγοράς της 26ης Νοεμβρίου 1996 και 27ης Νοεμβρίου 1997, καθώς και τα συμπεράσματα των Ευρωπαΐκών Συμβουλίων στις 13 και 14 Δεκεμβρίου 1996 και 15 Δεκεμβρίου 1997,

- έχοντας υπόψη την ανακοίνωση της Επιτροπής σχετικά με το σχέδιο δράσης της Επιτροπής για την Ενιαία Αγορά (CSE(97)0001 - C4-0286/97) και το ψήφισμα του Κοινοβουλίου στις 20 Νοεμβρίου 1997 σχετικά με την εν λόγω ανακοίνωση ((Συνοπτικά πρακτικά της ημερομηνίας αυτής, Μέρος ΙΙ, σημείο 11.)),

- έχοντας υπόψη τη Δήλωση στο σχέδιο Συνθήκης του Άμστερνταμ σχετικά με την ποιότητα εκπόνησης της κοινοτικής νομοθεσίας,

- έχοντας υπόψη την έκθεση της Επιτροπής Νομικών Θεμάτων και Δικαιωμάτων των Πολιτών και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Οικονομικής, Νομισματικής και Βιομηχανικής Πολιτικής και της Επιτροπής Εξωτερικών Οικονομικών Σχέσεων (A4-0033/98),

Α. εκτιμώντας ότι το Σχέδιο Δράσης για την Ενιαία Αγορά, που υποστηρίχθηκε από το Κοινοβούλιο και το Συμβούλιο, προτείνει να υιοθετήσει η Επιτροπή ευρύτερη προσέγγιση για την απλοποίηση η οποία θα καλύπτει όχι μόνο την κοινοτική νομοθεσία αλλά και μέτρα σε εθνικό επίπεδο που έχουν σχέση με την Ενιαία Αγορά,

Β. εκτιμώντας ότι η έννοια «απλούστερη νομοθεσία» πρέπει να σημαίνει επίσης ότι η κοινοτική νομοθεσία πρέπει να καταστεί προσβάσιμη για τους Ευρωπαίους πολίτες, ενώ πρέπει να δίδεται προτεραιότητα στο ευανάγνωστο και τη σαφήνειά της που είναι σημαντικοί παράγοντες για την αποδοχή της από τους πολίτες,

Γ. λαμβάνοντας υπόψη, σύμφωνα με την Επιτροπή, ότι το SLIM δεν πρέπει να θεωρηθεί ως μεμονωμένη άσκηση απλοποίησης αλλά μάλλον ως στοιχείο εντός ενός ευρύτερου «κυλιόμενου προγράμματος απλοποίησης» και βελτίωσης της νομοθεσίας για την Ενιαία Αγορά,

Δ. λαμβάνοντας υπόψη ότι η πρώτη φάση του SLIM διήρκεσε από τον Ιούνιο έως τον Οκτώβριο του 1996 και εξέτασε τέσσερις τομείς, δηλαδή την Intrastat, την αναγνώριση των διπλωμάτων, τα προΐόντα του κατασκευαστικού τομέα και τα διακοσμητικά φυτά. λαμβάνοντας υπόψη ότι η δεύτερη φάση διήρκεσε από τον Ιούνιο έως τον Οκτώβριο του 1997 και εξέτασε τέσσερις άλλους τομείς, δηλαδή υποχρεώσεις που απορρέουν από τον ΦΠΑ, τη Συνδυασμένη Ονοματολογία Εξωτερικού Εμπορίου, τα λιπάσματα και τις τραπεζικές υπηρεσίες. ότι το Σχέδιο Δράσης προβλέπει δύο νέες φάσεις του SLIM τον Ιανουάριο και Μάιο του 1998 αντιστοίχως,

Ε. λαμβάνοντας υπόψη ότι η Επιτροπή δεσμεύθηκε πολιτικά έναντι του Κοινοβουλίου να συνεκτιμήσει τις απόψεις της επιστολής επί των δύο πρώτων φάσεων SLIM, πριν από την εκπόνηση της τρίτης και τέταρτης φάσεως,

ΣΤ. λαμβάνοντας υπόψη ότι η στιγμή είναι κατάλληλη για να υπάρξει προβληματισμός σχετικά με το πεδίο εφαρμογής και τις πρακτικές συνέπειες της μεθοδολογίας του SLIM όσον αφορά τον τελικό στόχο της επίτευξης μιας αποτελεσματικής νομοθεσίας και εκτιμώντας το ρόλο που το Ευρωπαΐκό Κοινοβούλιο οφείλει να διαδραματίσει στο πλαίσιο αυτό,

Ζ. εκτιμώντας ότι ο βαθμός και η μορφή επιβάρυνσης των επιχειρήσεων από την κοινοτική νομοθεσία εξαρτώνται κυρίως από τον τρόπο με τον οποίο η κοινοτική νομοθεσία μεταφέρεται στο δίκαιο των κρατών μελών 7 εκτιμώντας ότι τούτο έχει ιδιαίτερες συνέπειες για την απασχόληση και την ανταγωνιστικότητα των πολύ μικρών, των μικρών και των μεσαίων επιχειρήσεων,

Η. λαμβάνοντας υπόψη, όπως έχει αποκαλύψει η πρωτοβουλία SLIM, ότι η επιβάρυνση που προέρχεται από μία περιττή νομοθεσία που επιβάλλει την ολοκλήρωση της Εσωτερικής Αγοράς ή υπονομεύει την ανταγωνιστικότητα των επιχειρήσεων, είναι πολύ μεγαλύτερη στο εθνικό παρά στο κοινοτικό επίπεδο,

Θ. λαμβάνοντας υπόψη ότι έχει κρίσιμη σημασία η πολιτική δέσμευση των κρατών μελών για την άρση των υπόλοιπων εθνικών κανονιστικών εμποδίων για τις διασυνοριακές συναλλαγές,

1. καλεί την Επιτροπή να επεκτείνει το πεδίο εφαρμογής της μεθόδου SLIM σε όλους τους τομείς της κοινοτικής νομοθεσίας 7 επισημαίνει ότι η έλλειψή της είναι ιδιαίτερα εμφανής στη νέα νομοθεσία για τη γεωργία 7

2. δεδομένου ότι η καλύτερη ποιότητα της κοινοτικής νομοθεσίας με σαφέστερη διατύπωση, συνεκτικότερη νομοθετική διαδικασία και νέα τεχνική διαδικασία κατάθεσης τροπολογιών έχουν υψίστη σημασία για την ορθή ερμηνεία και εφαρμογή της νομοθεσίας 7 ζητεί προς το σκοπό αυτό, από την Επιτροπή και το Συμβούλιο να ορίσουν από κοινού με το Κοινοβούλιο κοινές κατευθυντήριες γραμμές για το νομοθετικό έργο με βάση τους προαναφερθέντες στόχους 7 πρεσβεύει ότι η ομάδα εργασίας που θα συσταθεί για την επίτευξη καλύτερης νομοθεσίας πρέπει να είναι κοινή για όλα τα θεσμικά όργανα 7

3. επιδοκιμάζει τα προταθέντα από την Επιτροπή μέτρα για την εφαρμογή των συστάσεων της πρώτης φάσης του SLIM 7 εκφράζει, ωστόσο, το φόβο ότι τα αποτελέσματα που επιτεύχθηκαν έως τώρα σε αυτήν τη φάση του σχεδίου SLIM είναι ανεπαρκή, εάν ληφθεί υπόψη η μεγάλη και κατεπείγουσα ανάγκη για την εκπόνηση απλούστερης νομοθεσίας για την εσωτερική αγορά 7 για το λόγο αυτό, καλεί την Επιτροπή να εξακολουθεί να ενημερώνει το Ευρωπαΐκό Κοινοβούλιο σχετικά με την εφαρμογή των προταθέντων από την ίδια μέτρων παρακολούθησης των συστάσεων 7

4. ελπίζει ότι στους τομείς που επελέγησαν για την πρώτη φάση, συγκεκριμένες βελτιώσεις θα πραγματοποιηθούν κατά το πρώτο εξάμηνο του 1998 και ότι η Επιτροπή θα υποβάλει, όπου είναι ανάγκη, νέες νομοθετικές προτάσεις για την απλοποίηση ή την κωδικοποίηση της υφιστάμενης νομοθεσίας 7

5. πιστεύει ότι η Επιτροπή θα πρέπει συντόμως να υποστηρίξει τις περισσότερες από τις συστάσεις στις οποίες προέβησαν οι ομάδες οι ασχολούμενες με το SLIM σχετικά με τους τομείς που εξετάσθηκαν στη δεύτερη φάση 7 θεωρεί ιδιαίτερα ότι το παρόν σύστημα ΦΠΑ συνεπάγεται υπερβολικό κόστος και περιορισμούς για τις επιχειρήσεις πράγμα το οποίο μπορεί ενδεχομένως να λειτουργήσει ως νέα πηγή απάτης, και ζητεί από την Επιτροπή να μειώσει τις γραφειοκρατικές επιβαρύνσεις επί των ΜΜΕ 7

6. επιδοκιμάζει τις συστάσεις που διατύπωσαν οι διάφορες ομάδες SLIM, ιδίως σε ό,τι αφορά την αναγνώριση των διπλωμάτων, απαραίτητη προϋπόθεση για την αυξημένη κινητικότητα του εργατικού δυναμικού που τόσο χρειάζεται μετά την καθιέρωση του Ευρώ, καθώς επίσης και για τα λιπάσματα για τα οποία η αντίστοιχη ομάδα πρότεινε, 16 διαφορετικές οδηγίες να συνενωθούν σε μία ενιαία οδηγία 7

7. ζητεί από την Επιτροπή να μετατρέψει τα αποτελέσματα των μελετών σε μεσομακροπρόθεσμα μέτρα υπέρ της απλούστευσης του Intrastat που διαθέτει το Κοινοβούλιο 7 αυτές οι μελέτες είναι σημαντικές διότι θα αποτελέσουν τμήμα του πλαισίου συλλογής στατιστικών στοιχείων μετά την καθιέρωση του ευρώ 7

8. επικροτεί το γεγονός ότι ο τραπεζικός τομέας, ιδιαίτερα ο έλεγχος της ευθύνης της χώρας υποδοχής για τη ρευστότητα υποκαταστημάτων με διασυνοριακή δράση, επελέγη ως ένας από τους τομείς εργασίας για τις ομάδες SLIM στο πλαίσιο της δεύτερης φάσης 7 πρεσβεύει ότι, κατά την αναθεώρηση του ισχύοντος κοινοτικού δικαίου (του κοινοτικού κεκτημένου) με στόχο την απλοποίηση της νομοθεσίας, πρέπει να διασφαλισθεί απαραιτήτως η διατήρηση της συνοχής ενός ρυθμιστικού τομέα και να μη προκύψουν νομικές ασάφειες ή ανισότητες 7

9. τονίζει ότι οι συστάσεις που αφορούν την Intrastat δεν πρέπει να οδηγήσουν σε μια κατάσταση, κατά την οποία οι επιχειρήσεις πρέπει να εργάζονται με δύο διαφορετικά συστήματα ονοματολογίας, ένα για το εμπόριο στην εσωτερική αγορά και ένα για το εξωτερικό εμπόριο, πράγμα το οποίο, αντίθετα με τους στόχους του σχεδίου SLIM, θα δημιουργήσει περισσότερη γραφειοκρατία για τις επιχειρήσεις 7

10. ζητεί εντόνως να διαμορφωθεί επιτέλους πραγματικά ευρωπαΐκή μορφή επιχείρησης, προκειμένου προπαντός να διευκολυνθεί η συνεργασία μεταξύ των μικρών και μεσαίων επιχειρήσεων από διάφορα κράτη μέλη 7

11. επισημαίνει, επίσης, ότι υπάρχει άμεση σύνδεση μεταξύ της ευρωπαΐκής μορφής επιχείρησης και ενός ευρωπαΐκού διακανονισμού σχετικά με την πτώχευση, την ανάκτηση χρεών και τη σημασία και εφαρμογή των δικαστικών αποφάσεων 7 εκτιμά ότι χωρίς ένα τέτοιο διακανονισμό η Νομισματική Ένωση δεν θα μπορέσει να λειτουργήσει ως δει 7

12. θεωρεί, για την προετοιμασία των επόμενων φάσεων, ότι η Επιτροπή πρέπει να εξασφαλίσει για τις ομάδες SLIM μακρύτερη χρονική περίοδο για την άσκηση των δραστηριοτήτων τους (τουλάχιστον 6 μήνες), να αυξήσει τη διαφάνεια των εργασιών τους και, στο πλαίσιο αυτό, να κρατεί ενήμερες τις αρμόδιες επιτροπές, στις οποίες αντιπροσωπεύονται τα κράτη μέλη, καθώς και τις αρμόδιες επιτροπές του Ευρωπαΐκού Κοινοβουλίου, σχετικά με την πρόοδο αυτών των εργασιών 7

13. προτείνει στην Επιτροπή να επιλέξει τους ακόλουθους τομείς για την τρίτη φάση του σχεδίου: ελευθερία κυκλοφορίας και κοινωνική ασφάλιση των μεταναστών εργαζομένων, υγεία και ασφάλεια στον χώρο εργασίας, δημόσιες προμήθειες και οδηγία σχετικά με την εμπορία επικίνδυνων ουσιών 7

14. ζητεί να συμπεριληφθούν, στη φάση 4 του SLIM, η οδηγία για τις μηχανές, η οδηγία για τη διαχείριση των περιβαλλοντικών αποβλήτων, η οδηγία για τον τηλεπικοινωνιακό εξοπλισμό, η οδηγία για την ηλεκτρομαγνητική συμβατότητα και η εφαρμογή των ελέγχων της ρύπανσης 7

15. διαμαρτύρεται που η Επιτροπή δεν ενημέρωσε το Κοινοβούλιο σχετικά με την πρόοδο των εργασιών κατά τη διάρκεια της πρώτης και δεύτερης φάσης. προτρέπει την Επιτροπή να επιδιώξει την πλήρη συμμετοχή του Κοινοβουλίου στην τρίτη και στην τέταρτη φάση, εφόσον οι επιλεγμένοι τομείς καλύπτουν αναπόφευκτα νομοθεσία όπου το Κοινοβούλιο ενεργεί ως συννομοθέτης 7

16. επαναδιατυπώνει την άποψη ότι η Επιτροπή μπορεί μόνο να προτείνει τροποποίηση υφιστάμενων κοινοτικών νομοθετημάτων, όπου αυτό είναι απαραίτητο, αφού προηγουμένως έχει ζητήσει τη γνώμη του Κοινοβουλίου 7

17. επισημαίνει με ανησυχία ότι η Επιτροπή στην παρούσα φάση δεν αναφέρει πλέον το σοβαρό πρόβλημα λόγω των προσκομμάτων που θέτει η εθνική νομοθεσία στην ολοκλήρωση της ενιαίας αγοράς 7

18. επισημαίνει ότι δεν είναι μόνον η νομοθεσία αυτή καθαυτή σημαντική, αλλά και ο τρόπος με τον οποίο αυτή εφαρμόζεται από τις εθνικές διοικητικές αρχές, ιδιαίτερα όσον αφορά τις διασυνοριακές υπηρεσίες 7

19. καλεί τις κυβερνήσεις των κρατών μελών να μην «επιχρυσώνουν» την κοινοτική νομοθεσία κατά τη μεταφορά της στην αντίστοιχη εθνική και να ακολουθήσουν την αρχή της απλοποίησης όταν καθιερώνουν κοινοτική νομοθεσία 7 εάν δεν το πράξουν, τούτο θα σημαίνει απόλυτη άρνηση της προσέγγισης SLIM, πράγμα το οποίο θα βλάψει επίσης τη μακροπρόθεση ολοκλήρωση της ενιαίας αγοράς 7

20. καλεί την Επιτροπή να αντιδρά δυναμικά, μέσω των γραφείων της στα 15 κράτη μέλη, όταν κυβερνήσεις χρησιμοποιούν την ΕΕ ως αποδιοπομπαίο τράγο για μη δημοφιλείς εθνικές νομικές διατάξεις 7

21. τάσσεται υπέρ ενός προγράμματος απλοποίησης το οποίο θα καλύπτει τη νομοθεσία των κρατών μελών που αφορά τη μεταφορά κοινοτικής νομοθεσίας στο εθνικό δίκαιο 7 για την υλοποίηση ενός τέτοιου προγράμματος η Επιτροπή πρέπει να διαθέτει σχετική εντολή του Συμβουλίου Υπουργών και του Ευρωπαΐκού Συμβουλίου 7

22. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις Κυβερνήσεις και τα Κοινοβούλια των κρατών μελών.